Titanic-viool vir miljoene opgeveil | Maroela Media
Titanic-viool vir miljoene opgeveil
’n Viool, wat vermoedelik aan die kapelmeester aan boord van die Titanic behoort het, is vandag vir 1,45 miljoen Amerikaanse dollar op ’n veiling verkoop.
Die kapelmeester, Wallace Harley, het die viool as verlowingsgeskenk van sy verloofde, Maria Robinson, ontvang. Wallace was onder die meer as 1 500 slagoffers van die bootramp op 14 April 1912.
Die viool kan nie meer gespeel word nie, aangesien die seewater al die metaaldele van die instrument laat verweer het, maar die gravering op die viool, “For Wallace on the occasion of our engagement from Maria” kan steeds uitgemaak word.
Oorlewendes van die Titanic het gesê hulle onthou hoe die orkes, wat deur Wallace Hartley gelei is, bly speel het toe passasiers in reddingsbote geklim het nadat die skip ŉ ysberg getref het. Hartley se viool het in die 1912-ramp vermis geraak, maar afslaers Henry Aldridge & Seun sê hulle het in 2006 op ŉ viool afgekom. Dié viool is deur verskeie streng toetse en hul beskik nou oor die bewyse dat dit aan Hartley behoort het.
bootramp geskenk titanic verloofde viool
Sewe sterf in Vereeniging-botsing